PolyAgent/wiki_georgian_en_parallel_20231101 huggingface dataset:
ყიზილაღაჯის ყურე

ყიზილაღაჯის ყურე — ყურე აზერბაიჯანში, კასპიის ზღვის სამხრეთ-დასავლეთ სანაპიროსთან. ფართობი 460 კმ², ხოლო სიღრმე 2 კმ-ს შეადგენს. წყლის ფრინველებს ემსახურება გამოსაზამთრებლად. ყურის აკვატორია შედის ყიზილაღაჯის ნაკრძალის შემადგენლობაში.
სახელწოდება
ყურე პირველად რუკაზე 1720 წელს დაიტანეს და უწოდეს ყიზილ-აღაჯი, მასში ჩამდინარე მდინარე ყიზილაღაჯჩაის (რაც თარგმანში „ოქროს ხის მდინარე“ ნიშნავს) მიხედვით. 1935 წელს საბჭოთა პარტიის ლიდერის, სერგეი კიროვის სახელის მიხედვით ყურეს შეუცვალეს სახელი და კიროვის ყურე უწოდეს.
1991 წელს, ყურეს ძველი სახელი დაუბრუნეს.
აღწერა
ყიზილაღაჯი მდებარეობს აღმოსავლეთით, მტკვრის კუნძულსა და დასავლეთით, სარის ნახევარკუნძულს შორის. ყურის სიგრძეა 28 კმ, ფართობი — 460 კმ². მაქსიმალური სიღრმე — 2 მეტრი. სანაპირო დაბალი და ჭაობიანია. შედის ყიზილაღაჯის ნაკრძალის შემადგენლობაში და ემსახურება წყლის ფრინველებს გამოსაზამთრებლად (გედები, იხვები, ვარხვისებრნი, ფლამინგო).
რესურსები ინტერნეტში
სტატია გეოგრაფიული ენციკლოპედიიდან.
სტატია გეოგრაფიული ენციკლოპედიიდან.
სქოლიო
აზერბაიჯანის ყურეები
კასპიის ზღვის ყურეები
ჰეიდარ ალიევის ძეგლი

ჰეიდარ ალიევის ძეგლი — აზერბაიჯანის რესპუბლიკის მესამე პრეზიდენტ ჰეიდარ ალიევის ძეგლი. არმართულია აზერბაიჯანის რესპუბლიკის დედაქალაქში, ქალაქ ბაქოში. ძეგლის ავტორები არიან რუსი მოქანდაკეები სალავატ შერბაკოვი და მიხაილ ნოგინი. არქიტექტურული კომპლექსის გახსნა, რომელიც ასევე მოიცავს ჰეიდარ ალიევის ძეგლსაც, შედგა 2005 წლის 10 მქაისს, ჰეიდარ ალიევის დაბადებიდან 82 წლის აღსანიშნავად, ჰეიდარ ალიევის სახელობის სასახლის მოპირდაპირედ ჰეიდარ ალიევის სახელობის ბაღში. გახსნის ცერემონიას ესწრებოდნენ აზერბაიჯანის პრეზიდენტი ილჰამ ალიევი, სამინისტროებისა და დეპარტამენტების წარმომადგენლები, პარლამენტის დეპუტატები, საზოგადო მოღვაწეები, ასევე აზერბაიჯანში აკრედიტებული დიპლომატიური კორპუსების წარმომადგენლები.
შექმნის ისტორია
კომპლექსის შექმნაზე მუშაობდნენ რუსეთის არქიტექტორთა და სკულპტორთა ჯგუფი მთავარი არქიტექტორის იგორ ვოსკრესენსკის ხელმძღვანელობით. ვოსკრესენსკიმ თავის ინტერვიუში „ნოვოსტებში“ განაცხადა:
„ ჰეიდარ ალიევი — უბრალოდ ადამიანი არ არის, არამედ ადამიანი, რომელმაც შექმნა აზერბაიჯანული სახელმწიფო თავისი მხრებით. ამის გათვალისწინებით დიდი პასუხისმგებლობა იყო ატმოსფეროს შექმნა, კომპლექსის ხასიათში ამ ადამიანის თვისებების გადმოცემა“.
ძეგლის უშუალოდ შექმნაზე კი მუშაობდნენ მოქანდაკეები სალავატ შერბაკოვი და მიხაილ ნოგინი. შერბაკოვის თქმით ძეგლის შესაქმნელად გამოყენებული იქნა სამუდამო მასალები — ბრინჯაო და გრანიტი, ხოლო თვითონ ძეგლს ვძერწავდით მოსკოვში“.
როგორც შერბაკოვმა აღნიშნა „ ეს იყო აზერბაიჯანელი და რუსი მხატვრების, მოქანდაკეებისა და მშენებლების ერთობლივი შემოქმედებითი ნაშრომი “. ამის გარდა ერთ-ერთ თანაავტორად იყო მეჰრიბან ალიევა (აზერბაიჯანის პრეზიდენტ ილჰამ ალიევის მეუღლე), რომელმაც ვარიანტების არჩევისას იძლეოდა მრავალ რჩევა-დარიგებას. შერბაკოვი აღნიშნავდა მას, როგორც კოლექტივის სრულყოფილ წევრს.
კვარცხლბეკის დამზადებისას გამოყენებულ იქნა მასიური გრანიტი ბეტონის გარეშე. ძეგლის საერთო სიმაღლე შეადგენს — დაახლოებით 12 მეტრს. თვითონ ფიგურის სიმაღლე კვარცხლბეკის გარეშე — 5 მეტრზე მეტია, ხოლო აწეული ხელით — 6 მეტრს აღწევს.
სქოლიო
ბაქოს ღირსშესანიშნაობები
Dream On (Depeche Mode-ის სიმღერა)

Dream On (Depeche Mode-ის სიმღერა)
„Dream On“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2001 წლის 23 აპრილს, როგორც პირველი სინგლი ალბომიდან Exciter. სიმღერის ოფიციალური მუსიკალური ვიდეოს რეჟისორია სტეფან სედნო.
რესურსები ინტერნეტში
ინფორმაცია სინგლის შესახებ ჯგუფის ოფიციალურ საიტზე
2001 წლის სინგლები
Depeche Mode-ის სიმღერები
შუამთა (მრავალმნიშვნელოვანი)

შუამთა (მრავალმნიშვნელოვანი)
საკუთარი სახელი შუამთა შეიძლება აღნიშნავდეს:
შუამთა — მთა თუშეთ-ხევსურეთის კავკასიონის მთავარ ქედზე
შუამთა — მთა ნიალისყურის ქედის თხემზე
შუამთა — ქართული ხუროთმოძღვრული ძეგლი
შუამთა — ქართული ხუროთმოძღვრული ძეგლი
შუამთა — სოფელი გულრიფშის მუნიციპალიტეტში
შუამთა — სოფელი ვანის მუნიციპალიტეტში
Camponotus innexus

Camponotus innexus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ხაიმე II (მაიორკა)

ხაიმე II (მაიორკა)
ხაიმე II (დ. 31 მაისი, 1243 — გ. 29 მაისი, 1311) — მაიორკის მეფე, სერდანისა და რუსილიონის გრაფი 1276-1311 წლებში. ხაიმე I დამპყრობელისა და იოლანდა უნგრელის შვილი.
ბიოგრაფია
ხაიმე I-ის გარდაცვალების შემდეგ მისი სამფლობელო გაიყო ვაჟებზე ხაიმე II-მ მიიღო 4-დან 3 ბალეარის კუნძულები (მალიორკა, ივისა და ფორმენტერა), რუსილიონის საგრაფო და სერდანის საგრაფო, ასევე მონპელიეს სენიორია, ომელასის საბარონო და კარლადესის სავიკონტო. ამ სახელმწიფოებრივმა გაერთიანებებმა ერთად ჩამოაყალიბეს არაგონის ვასალი მაიორკის სამეფო. გარდა ამისა ხაიმე II ხარკს უხდიდა ბალეარის მეოთხე კუნძულ მენორკაზე გაბატონებულ მუსლიმებს. ამგვარად მისი გავლენის ქვეშ უფრო მეტი ტერიტორია აღმოჩნდა ვიდრე მისი ძმის პედრო არაგონელის ხელში.
ძმის გარდაცვალების შემდეგ ხაიმეს აღარ უნდოდა დარჩენილიყო არაგონის ვასალად. გაერთიანდა საფრანგეთის მეფე ფილიპ III-ს და რომის პაპ მარტინ IV-ს არაგონის ახალი მეფის, თავისი ძმისშვილის ალფონსო III-ის წინააღმდეგ, თუმცა 1285 წელს ფორმიგესის ბრძოლაში დამარცხდა. ალფონსო III-მ მოახდინა ბალეარის კუნძულების ანექსია. 1287 წელს არაბებისაგან მენორკაც გაათავისუფლა.
1295 წელს რომის ახალი პაპის ბონიფაციუს VIII-ის შუამდგომლობით ბალეარის კუნძულები ხაიმე II-ს დაუბრუნდა. ამის შემდეგ მას აღარ უბრძოლია. დარჩენილი პერიოდი მან ქალაქების გამაგრებას და ეკონომიკის გაძლიერებას მოანდომა. მან ჩაატარა ფულის რეფორმა, ხელი შეუწყო ხალხური ხელნაკეთების განვითარებას, ეკლესიებისა და სასახლეების მშენებლობას პერპინიანში და პალმაში. დააარსა დიპლომატიური საკონსულოები გრანადასა და ჩრდილოეთ აფრიკაში.
რესურსები ინტერნეტში
Jaime II el Justo en la web del Centro Virtual Cervantes dedicado a la Monarquía Hispánica
Genealogía de los Reyes de Mallorca
მაიორკის მეფეები
დაბადებული 31 მაისი
დაბადებული 1243
გარდაცვლილი 29 მაისი
გარდაცვლილი 1311
ბარსელონის დინასტია
პოლიფონია

პოლიფონია (და — „ხმა“) — ორი ან რამდენიმე დამოუკიდებელი, ფუნქციურად თანასწორუფლებიანი მელოდიის ერთდროული ჟღერადობა.
პოლიფონიური მუსიკისთვის დამახასიათებელია ინტელექტუალიზმი, მხატვრულ-სახეობრივი განზოგადება, ობიექტურობა და ერთაფექტიანობა. მისთვის ტიპურია მუსიკალური მასალის უწყვეტი განვითარება, საწყისი ხასიათის ნაკლებინტენსიური გარდაქმნა.
პოლიფონია დაიბადა სავარაუდოდ, შუა საუკუნეების მიწურულს, ევროპულ ვოკალურ მუსიკაში პირველი შემორჩენილი ნიმუშები — ორგანუმები IX საუკუნით თარიღდება. XVIII საუკუნეში პოლიფონია განვითარების ყველაზე მაღალ წერტილს გეორგ ფრიდრიხ ჰენდელის და იოჰან სებასტიან ბახის შემოქმედებაში აღწევს. იქმნება ისეთი მნიშვნელოვანი მუსიკალური ფორმა, როგორიცაა ფუგა.
პოლიფონიური მუსიკისთვის დამახასიათებელ ხერხებს მიმართავენ მეოცე საუკუნის კომპოზიტორებიც.
იხილეთ აგრეთვე
ჰომოფონია
ჰეტეროფონია
რესურსები ინტერნეტში
ენციკლოპედია „ბრიტანიკა“
მუსიკის თეორია
ბუერა

ბუერა (Petasites) — მრავალწლოვანი ბალახოვანი მცენარეების გვარი რთულყვავილოვანთა ოჯახისა.
ცნობილია 5-6 სახეობა, რომელიც გავრცელებულია ჩრდილოეთ ნახევარსფეროს ზომიერ სარტყელში. იზრდება მდინარეებისა და ტბების ქვიშიან ნაპირებზე. აქვს მხოხავი ფესურები და ფესვთანური ფოთლები (ღეროსეული ფოთლები რედუცირებულია). ნორჩი ფოთლის ქვედა მხარე მოფენილია მოთეთრო ბეწვებით.
ჩვენში იზრდება 4 სახეობა, რომელთაგან ერთი საქართველოს ენდემია (Petasites fomini) და ერთიც კავკასიისა (Petasites georgicus).
ლიტერატურა
რთულყვავილოვანნი
ძვ. წ. 5

ძვ. წ. 5
მოვლენები
დაიბადნენ
გუან უ-დი — ხანის დინასტიის იმპერატორი (გ. 57)
გარდაიცვალნენ
ანტონიო-ანტეს კანტონი

ანტონიო-ანტეს კანტონი
ანტონიო-ანტე — კანტონი ეკვადორში, იმბაბურის პროვინციაში. ადმინისტრაციული ცენტრია ქალაქი ატუნტაკი. 2001 წლის აღწერის მონაცემებით მოსახლეობა 36 053 ადამიანს შეადგენდა.
სქოლიო
იმბაბურის პროვინციის კანტონები
რიტაპოლისი

რიტაპოლისი — მუნიციპალიტეტი ბრაზილიაში, მინას-ჟერაისის შტატში; მიეკუთვნება კამპუ-დას-ვერტენტისის მეზორეგიონს. შედის ეკონომიკურ-სტატისტიკურ მიკრორეგიონ სან-ჟუან-დელ-რეის შემადგენლობაში.
2010 წლის მონაცემებით, მოსახლეობა 4 925 ადამიანს შეადგენდა, მოსახლეობის სიმჭიდროვე 12.17 კმ²-ზე. ფართობი 404 805 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Super 20

Super 20 — გერმანული პოპჯგუფ Bad Boys Blue-ს კომპილაციური ალბომი. გამოიცა 1992 წელს. შეტანილია ჯგუფის 20 პოპულარული ჰიტ-სიმღერა.
სიმღერების სია
Lady In Black (რადიოს ვერსია) - 3:47
Come Back And Stay - 4:07
Gimme, Gimme Your Lovin' (Little Lady) - 3:55
Hungry For Love (რადიოს ვერსია) - 4:14
Don't Walk Away, Suzanne - 3:46
L.O.V.E. In My Car - 4:02
You're A Woman - 3:56
A World Without You (Michelle) (რადიოს ვერსია) - 3:37
I Wanna Hear Your Heartbeat (Sunday Girl) - 4:03
Pretty Young Girl - 3:33
Kisses And Tears (My One And Only) - 3:58
Love Really Hurts Without You - 3:41
Lovers In The Sand - 3:40
Kiss You All Over, Baby (ახალი ვერსია) 4:12
Hot Girls - Bad Boys - 4:08
One Night In Heaven - 4:49
Baby I Love You - 3:59
Love Is No Crime - 3:35
Inside Of Me - 3:45
Blue Moon - 4:32
სქოლიო
Bad Boys Blue-ს ალბომები
1989 წლის კომპილაციური ალბომები
ჟებოტის მესამე ეკლესია

ჟებოტის მესამე ეკლესია — ეკლესია თიანეთის მუნიციპალიტეტის სოფელ ჟებოტაში. მდებარეობს ნასოფლარ იხინჭის ჩრდილოეთით, მთის კალთაზე, ტყის პირას. განეკუთვნება გვიანდელ შუა საუკუნეებს.
ეკლესია დარბაზულია (5,6X3,9 მ), ნაგებია ნატეხი ქვით. შესასვლელი სამხრეთი კედლის დასავლეთ ნაწილშია. ნახევარწრიული აფსიდის ღერძზე სწორკუთხა სარკმელი, რომლის ორივე მხარეს თითო სწორკუთხა ნიშია.
ლიტერატურა
თიანეთის მუნიციპალიტეტის ტაძრები
ვერა ხარაზია

ვერა ხარაზია
ვერა ნიკოლოზის ასული ხარაზია (დ. 1896, სოფელი აჭანდარა, სოხუმის ოკრუგი, ქუთაისის გუბერნია, რუსეთის იმპერია) — პედაგოგი, აფხაზეთის ასსრ-ის უმაღლესი საბჭოს დეპუტატი.
ბიოგრაფია
ვერა ხარაზია დაიბადა 1896 წელს სოფელ აჭანდარაში ღარიბი გლეხის ოჯახში. სწავლა დაიწყო 1904 წელს სიღნაღის საეკლესიო სასწავლებელში. 1912 წელს შევიდა სამასწავლებლო სემინარიაში, რომელიც დაამთავრა 1915 წელს და დაიწყო პედაგოგიური მოღვაწეობა სოფელ ლიხნში. 10 წლის მანძილზე განუწყვეტლად მუშაობდა მასწავლებლად გუდაუთის რაიონის სოფლის კოლებში. 1925 წელს იგი დანიშნეს გუდაუთის ათწლედის მასწავლებლად, იქედან კი გადაიყვანეს სოხუმის შოთა რუსთაველის სახელობის აფხაზურ საშუალო სკოლაში.
1938 წლის აფხაზეთის ასსრ-ის უმაღლესი საბჭოს არჩევნებზე რეგისტრირებული იყო აფხაზეთის ასსრ უმაღლესი საბჭოების დეპუტატობის კანდიდატად გუდაუთის რაიონის გუდაუთის №211 საარჩევნო ოლქში, რომლის შედეგადაც ის არჩეულ იქნა აფხაზეთის ასსრ-ის I მოწვევის უმაღლესი საბჭოს დეპუტატად.
1939 წელს ვერა ხარაზიას მიენიჭა საქართველოს სსრ სკოლის დამსახურებული მასწავლებლის წოდება.
ლიტერატურა
გაზ. „საბჭოთა აფხაზეთი“, №114 (212), 21 მაისი, 1938
დაბადებული 1896
აფხაზეთის ასსრ-ის I მოწვევის უმაღლესი საბჭოს დეპუტატები
11 აპრილი

11 აპრილი — გრიგორიანული კალენდრის 101-ე დღე (ნაკიან წლებში — 102–ე დღე). წლის ბოლომდე დარჩენილია 264 დღე.
დღის მოვლენები
1241 : მონღოლების შემოსევა ევროპაში: მონღოლები ბათუ ყაენისა (სურათზე) და სუბთაის ხელმძღვანელობით ანადგურებენ უნგრელთა არმიას მოჰის ბრძოლაში მდინარე საჟოსთან.
1512 : ბრძოლა რავენასთან
1713 : უტრეხტის ხელშეკრულების მთავარ შეთანხმებებს მოეწერა ხელი, რამაც ხელი შეუწყო ესპანეთისგან გამოყოფისთვის ომის დასრულებას.
1814 : ნაპოლეონის გადადგომა და გადასახლება კუნძულ ელბაზე
1968 : აშშ-ს პრეზიდენტმა ლინდონ ჯონსონმა ხელი მოაწერა აქტს სამოქალაქო უფლებების შესახებ
1899 : ესპანეთმა პუერტო რიკო აშშ-ს დაუთმო.
1945 : ამერიკულმა ჯარებმა ბუხენვალდის საკონცენტრაციო ბანაკი გაათავისუფლეს ვაიმართან, გერმანიაში.
2002 : სამხედრო გადატრიალების მცდელობაში ვენესუელის შეიარაღებული ძალების წევრებმა პრეზიდენტი უგო ჩავესი შეიპყრეს და გადადგომა მოსთხოვეს.
2006 : ირანმა ურანის გამდიდრება მოახერხა.
2012 : პარტია სენურიმ პაკ კინ ჰეს ხელმძღვანელობით სამხრეთ კორეის საპარლამენტო არჩევნებში გაიმარჯვა.
2019 :
დიდი ბრიტანეთის პოლიციამ ვიკილიქსის დამაარსებელი ჯულიან ასანჟი ლონდონში ეკვადორის საელჩოში დააპატიმრა.
სუდანის პრეზიდენტი ომარ ალ-ბაშირი სახელმწიფო გადატრიალების შედეგად დაამხეს.
2021 : გილერმო ლასო ეკვადორის პრეზიდენტად აირჩიეს.
2022 :
შეჰბაზ შარიფი პაკისტანის პრემიერ-მინისტრად აირჩიეს, მას შემდეგ რაც იმრან ხანს პარლამენტმა უნდობლობა გამოუცხადა.
საქართველოს ევროკავშირში წევრობის განაცხადზე კითხვარი გადაეცა.
ამ დღეს დაბადებულნი
1769 : ლანი, ჟან — ფრანგი სამხედრო მოღვაწე
1825 : ლასალი, ფერდინანდ — გერმანელი პოლიტიკოსი
1916 : ბაბლიძე, ეკატერინე — ქართველი მხატვარ-კერამიკოსი.
ამ დღეს გარდაცვლილნი
1727 : ჯორჯ I — დიდი ბრიტანეთის მეფე
1977 : პრევერი, ჟაკ — ფრანგი პოეტი
2015 : კოტე თოლორდავა - ქართველი კონო და თატრის მსახიობი
დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
მარკოზ არეთუსელი
იოანე მეუდაბნოე
ევსტათი ბითვინიელი
იხილეთ აგრეთვე
სხვა თვეები
0411
მიხეილ ბარკლაი-დე-ტოლი

მიხეილ ბარკლაი-დე-ტოლი
მიხეილ ბოგდანის ძე ბარკლაი-დე-ტოლი (რუს. Михаил Богданович (Михаил Андреас) Барклай-де-Толли)(დ. 24 დეკემბერი, 1761, პამუშისე, ლიფლანდიის გუბერნია — გ. 14 მაისი, 1818, ინსტერბურგი, აღმოსავლეთი პრუსია) — რუსი გენერალ-ფელდმარშალი (1814), თავადი (1815), საფრანგეთ-რუსეთის ომის (1812) გმირი.
წარმოშობით XVII საუკუნის რიგაში გადმოსახლებული ძველი შოტლანდიელი ოჯახიდან იყო. მონაწილეობდა რუსეთ-ოსმალეთის ომში 1787-1791, რუსეთ-შვედეთის ომში 1788-1790 წლებში. თავი გამოიჩინა საფრანგეთთან ომში 1806-1807 წლებში პროისიშ-აილაუსთან. 1807 წლიდან მეთაურობდა დივიზიას. რუსეთ-შვედეთის 1808-1809 წლებში ომის დროს - კორპუსს. 1810 წლის იანვარიდან - 1812 წლის სექტემბრამდე იყო სამხედრო მინისტრი და დიდი მუშაობა გასწია რუსეთის არმიის გასაძლიერებლად. 1812 წლის სამამულო ომში სარდლობდა დასავლეთის I არმიას, მასვე, როგორც სამხედრო მინისტრს, ემორჩილებოდა დასავლეთის II არმია. მოწინააღმდეგის ჭარბ ძალებთან ბრძოლაში ბარკლაი-დე-ტოლიმ მინიმალური დანაკარგებით დაიხია უკან და შეაერთა ორივე არმია, მაგრამ უკან დახევამ თავადაზნაურთა წრეებისა და არმიის უკმაყოფილება გამოიწვია და 17 აგვისტოს ბარკლაი-დე-ტოლიმ არმიების სარდლობა მიხეილ კუტუზოვს გადააბარა. ბოროდინის ბრძოლაში იგი მეთაურობდა რუსეთის არმიის მარჯვენა ფრთას, გამოიჩინა შეუპოვრობა და თავდაცვითი ბრძოლის წარმოების დიდხელოვნება. ბარკლაი-დე-ტოლიმ უვარგისად ცნო ლეონტი ბენიგსენის მიერ მოსკოვის დასაცავად არჩეული პოზიცია და ფილის სამხედრო საბჭოზე მხარი დაუჭირა კუტუზოვის წინადადებას მოსკოვის დატოვების შესახებ. 1813 წელს იგი დაინიშნა III არმიის, შემდეგ კი რუსეთ-პრუსიის არმიის სარდლად, წარმატებით ხელმძღვანელობდა მას რუსეთის არმიის საზღვარგარეთულ ლაშქრობაში 1813-1814 წლებში (კულმი, ლაიფციგი, პარიზი). დაკრძალულია ლიფლანდიაში, ბეკლორში (ამჟამად იიგევესტე, ესტონეთი).
ლიტერატურა
რუსი სამხედრო მოღვაწეები
დაბადებული 24 დეკემბერი
დაბადებული 1761
გარდაცვლილი 14 მაისი
გარდაცვლილი 1818
156

156
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ლინ-დი — ხანის დინასტიის იმპერატორი (გ. 189)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
als:150er#156
ხისოს წყალი

ხისოს წყალი, ხისოს ალაზანი, ჭანჭახოვნისწყალი — მდინარე აღმოსავლეთ საქართველოში. მიედინება თუშეთში, ახმეტის მუნიციპალიტეტში. სათავე აქვს კავკასიონის მთავარი ქედის ჩრდილოეთ კალთაზე, ზღვის დონიდან 2945 მ სიმაღლეზე. ერთვის თუშეთის ალაზანს მარჯვენა მხრიდან, ზღვის დონიდან 1642 მ სიმაღლეზე.. სიგრძე 19,6 კმ, აუზის ფართობი 123 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის მაის-ივნისში, წყალმცირობა — ზამთარში. საშუალო წლიური ხარჯი შესართავთან 2,44 მ³/წმ.
სქოლიო
კახეთის მხარის მდინარეები
ხაურიეტა

ხაურიეტა — ქალაქი და მუნიციპალიტეტი ესპანეთში, შედის ნავარის პროვინციის რონკალ-სალასარის კომარკის შემადგენლობაში. ფართობი — 31 კმ². მოსახლეობა — 186 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
ხაურიეტას მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
მიტ ლოუფი

მიტ ლოუფი
მაიკლ ლი ედეი (დაბადების სახელი — მარვინ ლი ედეი ; დ. 27 სექტემბერი, 1947 — გ. 20 იანვარი, 2022), უფრო მეტად ცნობილი ფსევდონიმით მიტ ლოუფი — ამერიკელი როკ მუსიკოსი და მსახიობი. იგი განთქმულია სტუდიური ალბომით Bat Out of Hell, რომელიც დღეისათვის გაყიდულია 43 მილიონი ასლის ოდენობით. გამოცემიდან 30 წლის შემდეგ იგი ყოველ წელს 200.000 ასლის ოდენობით იყიდება.
მიტ ლოუფს აგრეთვე მონაწილეობა აქვს მიღებული 50-ზე მეტ ფილმსა თუ ტელეშოუში.
დისკოგრაფია
Stoney & Meatloaf (1971)
Bat Out of Hell (1977)
Dead Ringer (1981)
Midnight at the Lost and Found (1983)
Bad Attitude (1984)
Blind Before I Stop (1986)
Bat Out of Hell II: Back into Hell (1993)
Welcome to the Neighbourhood (1995)
Couldn't Have Said It Better (2003)
Bat Out of Hell III: The Monster Is Loose (2006)
Hang Cool Teddy Bear (2010)
Hell in a Handbasket (2011)
Braver Than We Are (2016)
რესურსები ინტერნეტში
ოფიციალური საიტი
სქოლიო
დაბადებული 1947
დაბადებული 27 სექტემბერი
გარდაცვლილი 2022
გარდაცვლილი 20 იანვარი
ამერიკელი როკ-მომღერლები
ამერიკელი მსახიობები
ამერიკელი როკ-მუსიკოსები
ფილია

ფილია — ძველი ბერძნული სიტყვა, რომელიც არისტოტელეს ნიკომაქეას ეთიკაში ხშირად ითარგმნება, როგორც „მეგობრობა“, ან „სიყვარული“, თუმცა ეს ტერმინი უფრო ფართოდ გამოიყენება. როგორც ჟერარ ჰუგი აღნიშნავს, არისტოტელეს წიგნში მოყვანილ ფილიას აქვს შემდეგი მნიშვნელობებიც:
„ახალგაზრდა შეყვარებულები (1156b2), სამუდამო მეგობრები (1156b12), მეზობელი ქალაქები (1157a26), პოლიტიკური ან საქმიანი კონტაქტი (1158a28), მშობლები და შვილები (1158b20), თანამგზავრი და თანამებრძოლი (1159b28), საერთო რელიგიური საზოგადოების წევრები (1160a19), ან საერთო ტომის (1161b14), ქუჩის მეწაღე და ადამიანი, რომელიც მისგან ყიდულობს (1163b35).“
იხილეთ აგრეთვე
სიყვარული
ფობია
სქოლიო
სიყვარული
არისტოტელე
ბერძნული სიტყვები და ფრაზები
მირპურქასი

მირპურქასი — ქალაქი სამხრეთ პაკისტანში, ქვემო ინდის ხეობაში. სინდის პროვინციაში. 2010 წლის აღწერის მონაცემებით, ქალაქის მოსახლეობამ 242 887 კაცს შეადგინა.
ლიტერატურა
პაკისტანის ქალაქები
ირაის რაიონი

ირაის რაიონი — რაიონი პერუში, არეკიპის რეგიონის კონდესუიოსის პროვინციაში. მდებარეობს ზღვის დონიდან 2 400 მეტრზე. 2007 წლის მონაცემებით, მოსახლეობა 812 ადამიანს შეადგენდა, სიმჭიდროვე 3.3 ადამიანი კმ²-ზე. ფართობი 247.62 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
არეკიპის რეგიონის რაიონები
კონდესუიოსის პროვინციის რაიონები
წითელგორა

წითელგორა — სოფელი საქართველოში, გურიის მხარის ჩოხატაურის მუნიციპალიტეტში, ზემო სურების თემში (სოფლები: ზემო სურები, თავსურები, ტობახჩა, შველაურ-ციციბაური, ჩაკიტაური, წითელგორა, ჭალა-ქადაგაური). მდებარეობს მდინარე სუფსის მარცხნივ, ზღვის დონიდან 500 მ., ჩოხატაურიდან 26 კმ, საჯავახოდან 45 კმ, ზემო სურებიდან 2 კმ. საბჭოთა პერიოდში განვითარებული იყო მეჩაიეობა და მეცხოველეობა.
დემოგრაფია
2014 წლის აღწერის მონაცემებით სოფელში ცხოვრობს 21 ადამიანი.
ლიტერატურა
სქოლიო
ჩოხატაურის მუნიციპალიტეტის სოფლები
შვედეთის ფოსტა

შვედეთის ფოსტა, Posten AB (სააქციო საზოგადოება Posten) — შვედური საფოსტო ოპერატორი და ერთადერთი ორგანიზაცია შვედეთში, რომელიც საფოსტო მომსახურებას მთელი ქვეყნის მასშტაბით ახორციელებს.
ისტორია
შვედეთში საფოსტო მომსახურება 1636 წელს აქსელ ოქსენშერნამ დააფუძნა და „სამეფო საფოსტო მომსახურება“ (Kungliga Postverket) უწოდა.
2009 წლის 24 მაისს Posten AB დანიურ Post Danmark-თან გაერთიანდა ჰოლდინგ Posten Norden AB-ს ჩამოსაყალიბებლად.
თანამედროვეობა
1994 წლიდან Posten სააქციო საზოგადოებაა და 100%-ით შვედეთის სახელმწიფოს, კონკრეტულად კი, ენერგეტიკისა და კომუნიკაციების სამინისტროს ეკუთვნის. 2008 წლიდან მხოლოდ ცხრა საფოსტო ტერმინალი მოქმედებს, მანამდე არსებული ტერმიანელბი ამჟამად ლიკვიდირებულია. 2001 წლიდან ფეხს იკიდებს ციფრული მარკების სისტემა.
შტაბ-ბინა
სააქციო საზოგადოების სათავო ოფისი შემდეგ მისამართზეა:
Terminalvägen, 10500 Stockholm, Sweden
რესურსები ინტერნეტში
შვედეთის ფოსტა
შვედეთის კომპანიები
შუმავის ეროვნული პარკი

შუმავის ეროვნული პარკი — ეროვნული პარკი ჩეხეთში, პლზენისა და სამხრეთ ბოჰემიის მხარეების ტერიტორიაზე, გერმანიასთან და ავსტრიასთან საზღვრების გასწვრივ. იცავს მცირედ დასახლებულ ამავე სახელწოდების (შუმავა) მთათა სისტემას.
შუმავის მთები დაფარულია ცენტრალური ევროპის ყველაზე ვრცელი ტყეებით, რომლის ბუნებრივი შემადგენლობა, შეიცვალა, თუმცა დღესაც სჭარბობს ნაძვი. ბევრ ადგილას, არამშობლიური ნაძვები ხელოვნურად იქნა გაშენებული. ისინი კარგად ვერ ეგუებიან ადგილობრივ მშრალ კლიმატს და სისტემის გარკვეული ელემენტების მიმართ მგრძნობელობას გამოხატავენ, მაგალითად ძლიერი ქარებისა და ქერქის ხოჭოსადმი. მრავალი ფართო პლატო ტორფის ჭაობებით, მყინვარული ტბებითა და პირველყოფილი ტყეების ნაშთებით ავსებს საცხოვრებელი არეალის მოზაიკას, თუმცა მოსახლეობა ძალიან არათანაბრადაა გადანაწილებული, რადგან მეორე მსოფლიო ომის შემდეგ დომინანტი გერმანულენოვანი მოსახლეობა განდევნილ იქნა არეალი ფაქტობრივად გაუდაბნოვდა. 1970-იან წლებამდე აქ არსებობდა ფოცხვერების სტაბილური პოპულაცია.
1963 წლის 27 დეკემბერს, არეალი დაცულ ტერიტორიად გაფორმდა და ის მთის სისტემის უდიდეს ნაწილს მოიცავდა. 1991 წლის 20 მარტს, მისი ყველაზე ღირებული ნაწილი ეროვნულ პარკად გაფორმდა, დარჩენილი დაცული ტერიტორია კი მის ბუფერულ ზონად.
ლიტერატურა
ჩეხეთის ეროვნული პარკები
გუდრუხის სათაოს სამაროვანი

გუდრუხის სათაოს სამაროვანი — არქეოლოგიური ძეგლი მდებარეობს დუშეთის მუნიციპალიტეტის სოფელ გუდრუხის სიახლოვეს, ყოფილ სოფელსა და ახალ საავტომობილო გზას შორის. თარიღდება III-IV და XII-XIV საუკუნეებით. 1986-1989 წლებში გათხრები ჩაატარა ისტორიის არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის აღმოსავლეთ საქართველოს მთიანეთის არქეოლოგიურმა ექსპედიციამ.
ადგილ სათაოს სამხრეთ-აღმოსავლეთ ნაწილში, შემაღლებულ ადგილას, შემორჩენილია მცირე ეკლესიის ნანგრევები, საძირკვლის დონეზე. ეკლესიის ჩრდილო-აღმოსავლეთით გამოვლინდა სამარხები. გათხრილია 44 სამარხი. აქედან ოთხი III-IV საუკუნეებს განეკუთვნება, ხოლო 40 XII-XIV საუკუნეებს, გვიანდელი ანტიკური ხანის ორმოსამარხებში გვხვდება მიცვალებულების ინდივიდუალური და წყვილადი დამარხვა მოკრუჩხულ მდგომარეობაში, მარცხენა გვერდზე, თავით დასავლეთისკენ, 2 სამარხი წვრილი ძელებით იყო გადახურული. აღმოჩნდა თიხის ხელადები, ბრინჯაოს საყურეები, რგოლები, საკინძეები, რკინის დანები, შუბისპირი, აბზინდები.
განვითარებული შუა საუკუნეების სამარხები, გარშემოვლებული იყო გალავნით. მისი ნაშთები საძირკვლის დონეზე შემორჩენილი იყო სამაროვნის ჩრდილო-აღმოსავლეთ ნაწილში და შედგებოდა ორპირი წყობისგან. სამარხები განლაგებული იყო მეჩხრად და ზოგ შემთხვებში ორ სართულად, დამხრობა დასავლეთიდან-აღმოსავლეთითაა. დაკრძალვის წესი ქრისტიანულია. ინდივიდუალურ სამარხებში დაკრძალულია თითო მიცვალებული, ხოლო საოჯახოში - ოცდათოთხმეტამდე, რომელთა ძვლები მიხვეტილია აღმოსავლეთით. აღნაგობითა და საშენი მასალის მიხედვით გამოიყოფა სამარხთა ხუთი ტიპი, ორმოსამარხები, ორმოსამარხები გადახურული კლდის ფილებით, ქვისსამარხები, ამოშენებულ კედლიანი სამარხები.
ლიტერატურა
დუშეთის მუნიციპალიტეტის არქეოლოგიური ძეგლები
გარისალის მუნიციპალიტეტი

გარისალის მუნიციპალიტეტი — მუნიციპალიტეტი ვენესუელაში, მირანდას შტატში. წარმოადგენს მირანდას შტატის 21 მუნიციპალიტეტიდან ერთ-ერთს. ფართობი 32 კმ². 2007 წლის მოსახლეობის აღწერის მიხედვით გარისალის მუნიციპალიტეტში ცხოვრობდა 52 224 ათასი ადამიანი. მოსახლეობის სიმჭიდროვე შეადგენს 1,600 ადამიანს 1 კვადრატულ კილომეტრზე. მთავარი ქალაქია კარისალი.
იხილეთ აგრეთვე
ვენესუელის მუნიციპალიტეტები
მირანდას შტატი
მირანდას შტატის მუნიციპალიტეტები
ტაჯიკეთის რესპუბლიკური დაქვემდებარების რაიონები

ტაჯიკეთის რესპუბლიკური დაქვემდებარების რაიონები
რესპუბლიკური დაქვემდებარების რაიონები — 13 რესპუბლიკური დაქვემდებარების რაიონის გაერთიანება ტაჯიკეთში.
ადმინისტრაციული ცენტრი — დუშანბე.
ფართობი — 28 600 კმ²,
მოსახლეობა — 1 722 000 კაცი (2010)
ტაჯიკები - 81,4 %
უზბეკები - 14,5 %
ყირგიზები - 2,6 %
ლიტერატურა
Republic of Tajikistan, map showing administrative division as of January 1, 2004, "Tojikkoinot" Cartographic Press, Dushanbe
Таджикистан: 15 лет государственной независимости», статистический сборник, Государственный комитет статистики Республики Таджикистан, Душанбе, 2006
ტაჯიკეთის ადმინისტრაციული დაყოფა
ზამანფააზი

ზამანფააზი — სოფელი აზერბაიჯანში, ზემო ყარაბაღის რეგიონში, შუშის რაიონში, სოფელ საფიხანლარის ადმინისტრაციულ თემში.
1992 წლიდან ოკუპირებულია სომხეთის შეიარაღებული ძალების მიერ.
ისტორია
სოფელი ზამანფააზი მდებარეობს ყარაბაღის ქედზე. სოფელი ხალფალთა ტომის ოჯახებმა დააარსეს. ოიკონიმი შედგება კომპონენტებისგან: „Zaman“ (საკუთარი სახელი), „рəуə“ (საჯინიბო) და „(s)i“ (კუთვნილების სუფიქსი), და გვაწვდის ინფორმაციას, რომ იგი ადრე ეკუთვნოდა კაცს სახელად ზამანს ან სოფელ ზამანლის.
სქოლიო
შუშის რაიონის სოფლები
ისიქ-ათის რაიონი

ისიქ-ათის რაიონი — რაიონი ყირგიზეთში. შედის ჩუის ოლქის შემადგენლობაში. ადმინისტრაციული ცენტრია ქალაქი კანგი. რაიონი შეიქმნა 1977 წელს.
მოსახლეობა
2009 წლის აღწერის მიხედვით, ეროვნული შემადგენლობა ისიქ-ათის რაიონში შემდეგნაირი იყო:
სქოლიო
ჩუის ოლქის რაიონები
ყირგიზეთის რაიონები